Source: http://docplayer.fi/1829503-Terttu-korhonen-mielenterveys-ja-paihdesuunnitelma-2016-2020.html
Timestamp: 2018-01-20 03:56:44+00:00
Document Index: 18276184

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Terttu Korhonen MIELENTERVEYS- JA PÄIHDESUUNNITELMA - PDF
Terttu Korhonen MIELENTERVEYS- JA PÄIHDESUUNNITELMA
Download "Terttu Korhonen MIELENTERVEYS- JA PÄIHDESUUNNITELMA 2016-2020"
1 Terttu Korhonen MIELENTERVEYS- JA PÄIHDESUUNNITELMA
2 Sisällys 1 Johdanto 4 2 Kansalliset tavoitteet mielenterveys- ja päihdetyössä kunnille ja kuntayhtymille Asiakkaan aseman vahvistaminen Edistävä ja ehkäisevä työ Mielenterveys- ja päihdepalvelujen järjestäminen 7 3 Aiempi kehitystyö kuntayhtymän alueella 8 4 Strategiatyö 9 5 Lasten ja nuorten mielenterveys- ja päihdesuunnitelma Taustatietoja Lasten SWOT-analyysissä useimmin esille nousseet asiat Nuorten SWOT-analyysissä useimmin esille nousseet asiat Lasten ja nuorten mielenterveys- ja päihdesuunnitelman tavoitteet 14 6 Työikäisten ja ikääntyvien mielenterveys- ja päihdesuunnitelma Taustatietoja Työikäisten SWOT-analyysissä useimmin esille nousseet asiat Ikääntyvien (65 vuotta täyttäneiden) SWOT-analyysissä useimmin esille nousseet asiat Työikäisten ja ikääntyvien mielenterveys- ja päihdesuunnitelman tavoitteet 22 7 Yhteiset tavoitteet 23 8 Strategian seuranta ja arviointi 24 Strategian taustana olevaa lähdeaineistoa 25 LIITTEET 2
3 KUVIOT Kuvio 1. Mielenterveysindeksi, ikävakioimaton vuosi 2010 (id 254) Kuvio 2. Kuntien pienituloisuusaste (id 3099) Kuvio , ja vuotiaat vuodeosastohoidon potilaat psykiatrisessa erikoissairaanhoidossa tuhatta vastaavan ikäryhmän asukasta kohti sairaanhoitopiireittäin 2013 Kuvio 4. Lastenpsykiatrian ja nuorisopsykiatrian avohoidon potilaat ja käynnit Kuvio 5. Lastensuojelun avohuollollisten tukitoimien piirissä 0-17-vuotiaita vuoden aikana, % vastaavan ikäisestä väestöstä (id:1245) Kuvio 6. Kodin ulkopuolelle sijoitetut 0-17 vuotiaat, % vastaavan ikäisestä väestöstä (id 191) Kuvio 7. Psykiatrinen laitos- ja avohoito Kuvio 8. Psykiatrian laitoshoidon potilaat / 1000 asukasta (id: 1264) Kuvio 9. Aikuisten mielenterveyden avohoitokäynnit / vuotta täyttänyttä (id: 307 Kuvio 10. Mielenterveyden ja käyttäytymisen häiriöiden vuoksi työkyvyttömyyseläkettä saavat vuotiaat, % vastaavan ikäisestä väestöstä (id: 2422) Kuvio 11. Alkoholijuomien kulutus 100-prosenttisena alkoholina 15 vuotta täytttänyttä asukasta kohti Kuvio 12. Alkoholijuomien tilastoitu myynti maakunnissa 100-prosenttisena alkoholina 15 vuotta täyttänyttä asukasta kohti vuonna 2013 Kuvio 13. Päihteiden vuoksi sairaaloiden ja terveyskeskusten vuodeosastoilla hoidetut potilaat / asukasta (id:1278) Kuvio 14. Erityiskorvattaviin lääkkeisiin psykoosin vuoksi oikeutettuja 65 vuotta täyttäneitä, % vastaavan ikäisestä väestöstä (id: 408) Kuvio 15. Depressiolääkkeistä korvausta saaneet 65 vuotta täyttäneet, % vastaavan ikäisestä väestöstä (id:690) Työryhmien laatimat, Mielenterveys- ja päihdestrategia vuosille , taulukot ovat liitteissä LIITTEET Liite 1 Liite 2 Liite 3 Liite 4 Liite 5 Liite 6 Liite 7 Liite 8 Liite 9 Liite 10 Liite 11 Liite 12 Liite 13 Liite 14 Liite 15 Taulukko1, Edistävä ja ehkäisevä työ, Lapset Taulukko 2, Sairauden hoito, Lapset Taulukko 3, Kuntoutus, Lapset Taulukko 4, Edistävä ja ehkäisevä työ, Nuoret Taulukko 5, Sairauden hoito, Nuoret Taulukko 6, Kuntoutus, Nuoret Taulukko 7, Edistävä ja ehkäisevä työ, Työikäiset Taulukko 8, Sairauden hoito, Työikäiset Taulukko 9, Kuntoutus, Työikäiset Taulukko 10, Edistävä ja ehkäisevä työ, Ikääntyvät Taulukko 11, Sairauden hoito, Ikääntyvät Taulukko 12, Kuntoutus, Ikääntyvät SWOT-analyysien yhteenveto Työryhmien kokoonpanot Työskentelyn aikataulu 3
4 1 Johdanto Sosiaali- ja terveysministeriön mukaan mielenterveys- ja päihdeongelmat ovat merkittäviä kansanterveyden ja kansantalouden ongelmia. Viidennes väestöstä kärsii niistä. Mielenterveyshäiriöiden yleisyys ei ole muuttunut, mutta niihin liittyvä työkyvyttömyys on lisääntynyt. Kansallisella tasolla sairauspäivärahapäivistä joka neljäs ja uusista työkyvyttömyyseläkkeistä joka kolmas myönnetään psyykkisin perustein. Näihin liittyvät suorat ja epäsuorat kustannukset ovat mittavia. Hyvinvointikertomuksen indikaattorit osoittavat, että psykiatrinen sairastavuus sekä Pohjois- Savossa että kuntayhtymämme alueella on keskimääräistä korkeampia. Terveyden ja hyvinvoinnin laitoksen ikävakioimaton mielenterveysindeksi (id 254) kuvastaa mielenterveysongelmista johtuvaa alueen sairastavuustaakkaa ja sen aiheuttamaa palvelujen tarvetta verrattuna koko maan tasoon. Indeksin perusteella Ylä-Savon SOTEn alueella mielenterveyteen liittyvä sairastavuustaakka on 27 % - 39 %:ia korkeampi kuin maassa keskimäärin. Mielenterveysindeksissä huomioidaan itsemurhat ja sairaalahoitoon johtaneet itsemurhayritykset, psykoosiin liittyvät lääkkeiden erityiskorvausoikeudet ja mielenterveyssyistä johtuvat työkyvyttömyyseläkkeet. (Kuvio 1) Kuvio 1. Mielenterveysindeksi, ikävakioimaton vuosi 2010 (id 254) Mielenterveysindeksi, ikävakioimaton (id:254) 2010 Koko maa 100 Pohjois-Savo 140,2 Iisalmi 127,5 Kiuruvesi 139,2 Sonkajärvi 131,7 Vieremä 137,6 Myöskään maan keskiarvoon verrattuna korkeat työttömyysprosentit (Vieremä pois lukien) ja pienituloisuusasteet (Kuvio 2) eivät tue väestön hyvinvointia. Pienituloisuusaste kuvaa, kuinka suuri osa alueen väestöstä kuuluu kotitalouksiin, joiden tulot jäävät suhteellisen pienituloisuusrajan alapuolelle (60 % mediaanista). Pienituloisuuden raja 4
5 lasketaan vuosittain väestön valtakunnallisesta tulojakaumasta. Kaikilla alueilla on käytössä sama pienituloisuusraja. Indikaattori kuvaa, kuinka suuri osa alueen väestöstä on valtakunnallista mittapuuta käyttäen pienituloisia. Kuvio 2. Kuntien pienituloisuusaste (id 3099) Sosiaali- ja terveysministeriö käynnisti mielenterveys- ja päihdesuunnitelman valmistelun vuonna Työn tuloksena julkaistiin Mielenterveys- ja päihdesuunnitelma, Mieli työryhmän ehdotukset mielenterveys- ja päihdetyön kehittämiseksi vuoteen Ylä-Savon SOTEn strategiatyö pohjautuu tähän sekä erityisesti Sosiaali- ja terveysministeriön julkaisuun Mielenterveys- ja päihdesuunnitelma, Ehdotukset mielenterveys- ja päihdetyön kehittämiseksi vuoteen 2015, Väliarviointi ja erityisesti tehostettavat toimet. Kansallinen Mielenterveys- ja päihdesuunnitelma painottaa asiakkaan aseman vahvistamista, mielenterveyden ja päihteettömyyden edistämistä sekä ongelmien/haittojen ehkäisyä ja hoitoa. Se korostaa kaikkien ikäryhmien mielenterveys- ja päihdepalvelujen järjestämistä toiminnallisena kokonaisuutena painottaen perus- ja avohoitopalveluja. Palvelujärjestelmän kehittämisen keskeisiä linjauksia ovat matalan kynnyksen yhden oven periaate sekä yhdistetyt mielenterveys- ja päihdepalvelut. Mielenterveys- ja päihdetyön tulee siis muodostaa toimiva kokonaisuus muun sosiaali- ja terveydenhuollon kanssa. Kokonaisuuteen kuuluvat vaikuttava ehkäisevä työ, häiriöiden varhainen hoito sekä vakavien mielenterveyshäiriöiden ja päihdeongelmien hoito. Hoidossa korostuvat asiakkaan yksilöllisten tarpeiden mukaiset palvelut ja toipumisen tavoite. Mielenterveys- ja päihdepalvelut tulee järjestää pääasiallisesti avohoitona, koska se tukee asiakkaiden omia voimavaroja. Tehostamalla varhaisessa vaiheessa annettavaa avohoitoa peruspalvelupainotteisesti, voidaan usein estää sairauksien paheneminen ja pitkittyminen ja tätä kautta vähentää laitospaikkojen tarvetta. Kunnan mielenterveys- ja päihdetyön strategia tulee sisällyttää osaksi kunnan tai yhteistoimintaalueen terveyden ja hyvinvoinnin edistämisen strategiaa. Siihen on hyvä sitouttaa laajasti kuntien eri toimialueet sekä kolmannen sektorin toimijat. 5
6 2 Kansalliset tavoitteet mielenterveys- ja päihdetyössä kunnille ja kuntayhtymille Tässä luvussa esitellään kuntien ja kuntayhtymien toimintaan liittyvät mielenterveys- ja päihdestrategian kansalliset tavoitteet. Ylimmille organisaatioille, kuten ministeriöille, kohdistetut tavoitteet on jätetty pois Asiakkaan aseman vahvistaminen Mielenterveys- ja päihdeongelmiin tulee asennoitua samoin kuin muihinkin terveysongelmiin. Mielenterveys- ja päihdepalvelujen asiakkaiden vaikutusmahdollisuuksia oman hoitonsa suunnitteluun ja toteutukseen tulee edistää. Tavoitteena on myös itsemääräämisoikeuden ja valinnan vapauden vahvistaminen. Annettavan hoidon tulee olla Käypä-hoito suositusten mukaisia. Perusterveydenhuollon henkilökunnan osaamista ja valmiuksia mielenterveys- ja päihdetyöhön tulee lisätä. Asiakkaan aseman vahvistaminen korostaa yhdenvertaista palveluihin (kaikki palvelut) pääsyä ja samanarvoista kohtelua. Kansallisen tason sosiaali- ja terveydenhuollon kehittämisen tavoite on toimiva sosiaali- ja terveyskeskus, jossa lähipalvelut saadaan matalakynnyksisesti. Yhden oven periaatteen toteutumiseksi peruspalveluissa tulisi olla joko hoitajan tai sosiaalityöntekijän matalan kynnyksen vastaanotto. Vastaanotolla arvioidaan hoidon tarve yhdessä asiakkaan ja hänen läheistensä tai muun laillisen edustajan kanssa. Arvion perusteella asiakas ohjataan joustavasti hänen tarpeitaan vastaaviin palveluihin. Jotta asiakkaiden tarpeet voidaan ottaa huomioon, tulisi kokemusasiantuntijoiden ja vertaistoimijoiden osallistumista mielenterveys- ja päihdepalvelujen suunnitteluun, toteuttamiseen ja arviontiin lisätä (esimerkiksi strategiatyö, arviointi, kuntoutustyöryhmät). Kokemusasiantuntija: henkilö, jolla on omakohtaista kokemusta mielenterveys- ja päihdeongelmista potilaana, läheisenä tai omaisena). Vertaistoimija: henkilö, joka omaan kokemukseensa nojaten ja vapaaehtoisuuteen perustuen, toimii esimerkiksi asiakkaan pitkäaikaisen hoidon tukena tai vertaistukihenkilönä. Potilaan oma tahto tulee ottaa huomioon. Niiden potilaiden kanssa, joiden kohdalla tahdosta riippumatonta hoitoa tai rajoitustoimia joudutaan harkitsemaan toistuvasti, tehdään sopimus psykiatrisesta hoitotahdosta heidän sairautensa paremmassa vaiheessa. Psykiatristen sairaaloiden tulee tehdä pakon käyttöä vähentävä ohjelma. Se sisältää tahdosta riippumatonta hoitoa ja pakkotoimia vähentäviä hyviä käytäntöjä ja asenteiden muuttamista esimerkiksi koulutuksella ja sairaaloiden välisillä vertaisarvioinneilla. Euroopan neuvoston kidutuksen vastaisen komitean kannanottoon perustuen psykiatriseen sairaalahoitoon luodaan ulkopuolisen asiantuntijan arvioimiskäytäntö (second opinion). Näin pyritään lisäämään tahdosta riippumattomassa hoidossa olevan potilaan oikeusturvaa ja päätöksenteon luotettavuutta. Sairaaloiden tulee avustaa potilasta löytämään ulkopuolinen asiantuntija, jos hän sellaisen haluaa. 2.2 Edistävä ja ehkäisevä työ Mielenterveyden ja päihteettömyyden edistämisessä sekä mielenterveys- päihdeongelmien ehkäisyssä painotetaan yhteisöllisyyden ja osallisuuden lisäämistä. Tämä suojaa ongelmilta ja mahdollistaa varhaisen puuttumisen. Alkoholin kokonaiskulutuksen vähentäminen ehkäisee mielenterveydellisiä, somaattisia ja sosiaalisia haittoja. Mielenterveys- ja päihdeongelmat voivat esiintyä myös ylisukupolvisesti. Tämä tulee tiedostaa ja vanhempien mielenterveys- ja 6
7 päihdeongelmien vuoksi riskissä olevat lapset ja nuoret tulee tunnistaa ja heidän tasapainoista kasvuaan tukea. Työntekijöiden tulee aina arvioida lasten mahdollinen hoidon ja tuen tarve hoitaessaan aikuisia mielenterveys- tai päihdeongelmaisia. Näin vähennetään ja ehkäistään lapsen ja nuoren alttiutta sairastua psyykkisesti tai ajautua päihteiden ongelmakäyttäjäksi. Erityisen tärkeää on tunnistaa riskissä olevat lapset ja nuoret siirtymävaiheissa: päiväkoti - ala-aste - yläaste - lukio / ammatilliset oppilaitokset - muut jatko-opinnot - työelämä. Lähisuhde- ja perheväkivaltaa ehkäistään. Väkivaltaa itse kokeneita ja väkivaltaisessa ympäristössä traumatisoituneita ja heidän läheisiään tuetaan. Yhteisöllisyys, osallisuuden edistäminen ja demokratian toimivuus liittyvät toisiinsa. Järjestöt ovat merkittäviä osallisuuden ja yhteisöllisyyden edistäjiä. Ne koordinoivat vertaistukea ja harrastustoimintaa sekä mahdollistavat osallistumisen syrjäytyneille tai haavoittuvissa oloissa eläville ihmisille. Näitä hyvinvointia edistäviä yhteisöjä tulee vahvistaa ja tukea niiden kykyä ehkäistä ongelmia. Lasten, nuorten ja perheiden hyvinvointia lisätään kehittämällä kullekin ikäkaudelle sopivia monialaisia työskentelymuotoja, jotka tukevat lapsia ja nuoria heidän omissa ympäristöissään (perhe, varhaiskasvatus, koulu, opiskelu, harrastukset). Eläkkeelle siirryttäessä tuetaan hyvinvointia tuovien yhteisöjen jatkumista, ihmissuhteiden ja aktiviteettien säilymistä sekä fyysisen terveyden ylläpitämistä. 2.3 Mielenterveys- ja päihdepalvelujen järjestäminen Sosiaali- ja terveysministeriö korostaa kuntien vastuuta koordinoida mielenterveys- ja päihdepalvelut monipuoliseksi palvelukokonaisuudeksi, jossa tehostetaan avo- ja peruspalveluja sekä eri ikäryhmien huomioon ottamista. Kokonaisuuteen kuuluvat julkiset, kolmannen sektorin ja yksityiset palvelut. Palvelut pitää järjestää väestön ja asiakkaiden tarpeiden perusteella vaikuttavalla ja tehokkaalla tavalla. Asiakkaan lisäksi mielenterveys- ja päihdepalveluissa on aina otettava huomioon perheen ja läheisten tuen tarve. Myös lasten tilanne on aina arvioitava. Asiakas saa mielenterveys- ja päihdepalveluissa parhaan avun, kun palvelujärjestelmä muodostaa toiminnallisen kokonaisuuden, joka kattaa monipuolisesti avo- ja laitospalvelut, perus- ja erikoispalvelut sekä mielenterveys- ja päihdepalvelut. Palveluissa tulee painottua perus- ja avopalvelut mielenterveys- ja päihdeongelmien yleisyyden ja kansanterveydellisen merkityksen vuoksi. Sosiaali- ja terveyskeskus, koulu- ja opiskelijaterveydenhuolto sekä työterveyshuolto muodostavat mielenterveys- ja päihdepalvelujen ytimen peruspalveluissa. Siellä tunnistetaan ongelma, annetaan varhaista tukea ja hoidetaan tai ohjataan tarkoituksenmukaiseen hoitoon. Myös osa pitkäaikaista skitsofreniaa sairastavista kuuluu hoitaa perusterveydenhuollossa. Häiriöiden yleisyyden vuoksi on välttämätöntä, että jokainen terveyskeskuslääkäri, hoitaja ja sosiaalityöntekijä tunnistaa ja hoitaa näitä häiriöitä samassa määrin kuin muitakin kansanterveysongelmia. Jotta tämä onnistuu, tulee psykiatrisen erikoissairaanhoidon ja päihdehuollon erityispalvelujen antaa peruspalveluille riittävää konsultaatio-, koulutus- ja työnohjaustukea. Peruspalveluissa tulee ottaa käyttöön systemaattinen alkoholin riksikäytön tunnistaminen ja toiminnallisten riippuvuuksien (peli- ja nettiriippuvuus) hoito osana muden riippuvuuksien hoitoa. Palveluvalikkoa on hyvä täydentää kotiin, kouluun, lasten ja nuorten kehitysympäristöihin vietävillä sekä ryhmämuotoisilla palveluilla. Tietoteknologian hyväksikäyttöä tulee lisätä. 7
8 Mielenterveys- ja päihdeongelmat esiintyvä usein yhdessä ja siksi niitä on hyvä hoitaa kokonaisuutena, Ministeriö suosittelee yhdistettyjä mielenterveys- ja päihdehäiriöiden avohoitoyksikköjä. Lisäksi tulee olla tarjolla avohoitoa tukevia palveluja (julkinen, kolmas ja yksityinen sektori) mukaan lukien tarpeenmukainen asuminen. Psykiatristen sairaaloiden tulisi siirtyä yleissairaaloiden yhteyteen. Tällöin psykiatristen potilaiden runsas somaattinen sairastaminen voidaan ottaa paremmin huomioon. Kuntoutus on osa hoitoprosessia alkaen akuuttivaiheen varhaiskuntoutuksesta ja jatkuen yksilöllisten tarpeiden mukaan mm. psykososiaalisena tai ammatillisena kuntoutuksena. Laaja-alainen ja monisektoriaalinen yhteistyö sekä asiakkaan ja hänen läheistensä osallistuminen ovat olennaisia asioita kuntoutuksen onnistumiselle. Kuntoutuja asuu ensisijaiesti tavallisessa asunnossa, jossa hänellä on tarjolla elämänhallintaa, toimintakykyä ja osallisuutta lisääviä tarvelähtöisiä tukitoimia. Kuntien järjestämä lasten ja nuorten mielenterveys- ja päihdetyö tulee ensisijaisesti toteuttaa lasten ja nuorten arkisessa ympäristössä kuten kodissa, päivähoidossa ja koulussa. Palvelujen järjestämisessä on otettava huomioon, että lasten/nuorten kehityksen tukeminen, mielenterveyden edistäminen, häiriöiden ennaltaehkäisy ja hoito muodostavat jakamattoman kokonaisuuden. Samanaikaisesti on otettava huomioon myös muun perheen tarvitsema apu. Lasten- ja nuorten mielenterveys- ja päihdepalvelujen tulee painottua perus- ja lähipalveluihin sekä avohoitoon. Erikoispalvelut tukevat peruspalveluja. Perus- ja erikoispalvelujen yhteistoimintaa tulee kehittää yli sektorirajojen ja raja-aitoja purkaa. Lastensuojelun yhteistyötä mielenterveys- ja päihdetyötä tekevien kanssa tulee kehittää; samalla lasten ja nuorten elämään liittyvät vastuulliset aikuiset otetaan mukaan. Työterveyshuollon rooli on merkittävä mielenterveys- ja päihdehäiriöiden ehkäisyssä ja varhaisessa puuttumisessa. Kansallinen Mielenterveys- ja päihdesuunnitelman mukaan mielenterveys- ja päihdeongelmaisten työssä jaksamista ja työhön paluuta voidaan edistää vahvistamalla työterveyshuollon koordinaatioroolia työpaikan, muun terveydenhuollon ja kuntoutuksen välillä. Runsas alkoholin käyttö on monien terveys- ja työkykyongelmien taustalla. Työterveyshuollolla on hyvät mahdollisuudet tunnistaa työssäkäyvien mielenterveys- ja päihdeongelmien hoidon ja kuntoutuksen tarve varhaisessa vaiheessa, käynnistää oikea-aikainen hoito ja ohjata kuntoutukseen. Työterveyshuollon tulee kaikissa olosuhteissa varmistaa edellytykset jatkaa työssä ja palata työhön kuntoutustuelta ja työkyvyttömyyseläkkeeltä. Ikääntyvien elämänlaadun ja toimintakykyyn riksitekijöitä ovat mm. somaattinen sairastuminen ja leskeksi jääminen. Nämä altistavat depressioon ja päihdeongelmiin. Näiden ehkäisemiseksi olisi hyvä kehittää interventioita. Ongelmien varhainen tunnistaminen ja tehokas hoito tukevat itsenäistä kotona selviytymistä. 3 Aiempi kehitystyö kuntayhtymän alueella Kuntayhtymän alueen mielenterveys- ja päihdepalveluissa on tehty aktiivista kehitystyötä. Psykiatriset sairaansijat ovat systemaattisesti vähentyneet ja hoitovastuu on siirtynyt enenevässä määrin avohoitoon. Tarja Rissasen vetämä hanke työsti vuosina mielenterveys- ja päihdehuollon kokonaissuunnitelmaa Ylä-Savon terveydenhuollon kuntayhtymän alueelle. Itä-Suomen lääninhallitus tuki hanketta taloudellisesti ja THL tiedollisesti. Hankkeen päämääristä tämän hetken käytäntöinä ovat: Mielenterveys- ja päihdetyö toimii yhtenä kokonaisuutena. Ikäkausiryhmittäinen toimintatapa on käytössä: lapset, nuoret, työikäiset ja ikäihmiset. 8
9 Nuorten päihdepiste Stoppi toimii. Mielenterveys- ja päihdeosasto sekä selviämisasema toimivat. Lähipalvelut kunnissa ovat säilyneet. Mielenterveys- ja päihdeasiakkaille on turvattu yksi neuvontanumero, johon voi aina ottaa yhteyttä (24 t/vrk). Ylä-Savon SOTE ky:n mielenterveys- ja päihdepalvelut olivat mukana Arjen mieli Kaste-hankkeessa vuosina Osahankkeen tehtävää kuvastaa sen nimi Avohoitopainotteisen mielenterveysja päihdetyön seudullinen toimintamalli Ylä-Savossa. Siinä paneuduimme jo asioihin, jotka sisältyvät kansalliseen strategiaehdotukseen. Marja Kestin vetämän osahankkeen aikana aloitettiin mm. seuraavat toiminnat: Psykiatrinen kotikuntoutustoiminta: kuntoutujia tuetaan selviytymään arjessa, oireiden hallinnassa ja toimintakyvyn palautumisessa. Toimintamuodon tavoitteena on vähentää sairaalahoidon tarvetta. Yhteistyö kotihoidon kanssa on lisääntynyt. Lähipalveluja on vahvistettu. Depressiohoitajatyö: Mielenterveys- ja päihdepalvelujen kaksi hoitajaa (50 % työajasta) hoitavat perusterveydenhuollon ja työterveyshuoltojen kanssa yhteistyössä lieviä ja keskivaikeita masennuksia. Psyykkarityö Iisalmen yläkoulussa: tavoitteena on lasten ja nuorten mielenterveysongelmien ennaltaehkäisy ja varhaisen tuen tarjoaminen. Psyykkari toimii koulutiimissä. Psykiatrisen akuuttityöryhmän, päivystyksen ja sosiaalipäivystyksen välinen yhteistyö on ohjeistettu. Kaikki avohoidon lähetteet käsitellään samaa reittiä. Hankkeen aikana sosiaalitoimessa aloitti työnsä mielenterveys ja päihdeasumisen palveluohjaaja. Lisäksi Jaana Nykäsen vetämän perhekeskusprojektin tuloksena alkoi neuvolatiimitoiminta. Osa kansallisista tavoitteista siis saavutettiin jo edellä mainittujen hankkeiden aikana. 4 Strategiatyö Ylä-Savon mielenterveys- ja päihdesuunnitelman tavoite on tukea laaja-alaista, mielenterveyttä edistävää ja päihdehaittoja vähentävää mielenterveys- ja päihdetyötä. Suunnitelmaa laadittaessa pyrittiin tunnistamaan haasteita sekä kehitys- ja muutostarpeita. Strateginen suunnittelu lähtee aina väestön tarpeista. Niitä kartoitettiin SWOT analyysilla. SWOT -kysely lähetettiin kuntiin, seurakuntiin, kolmannen sektorin edustajille, järjestöille, yksityisille palvelun tuottajille sekä oman organisaation yksiköille. Vastauksia tuli 32. Vastaukset sisälsivät paljon informaatiota eli ne, jotka vastasivat, paneutuivat asiaan. SWOT-analyysien yhteenvetoon on liitteessä 13. Useimmin SWOT analyysissä esille nousseet asiat on tuotu esille ikäryhmien kohdalla. SWOT-analyysin tulokset näkyvät myös selkeästi strategian tavoitteissa. Strategiaa valmisteleva työryhmätyöskentely pohjautui Bottom-up lähestymistapaan, jossa työryhmät muodostetaan henkilöistä, jotka itse työskentelevät mielenterveys- ja päihdeasiakkaiden parissa. Väestön tarpeiden tunteminen oli siis myös laaja-alaisten työryhmien kokoonpanojen lähtökohta. Työryhmissä olivat mukana kuntien, SOTE kuntayhtymän ja seurakuntien eri sektoreiden edustajat sekä järjestöjen, kolmannen sektorin ja yksityissektorin edustus. Jos työryhmän jäsen ei päässyt 9
10 palaveriin, hänellä oli mahdollisuus kommentoida asioita sähköpostitse ryhmän puheenjohtajalle. Strategiatyöhön asetettiin neljä työryhmää elämänkaarimallin mukaisesti: Lapset, puheenjohtaja perheneuvolan esimies Helena Lindman Nuoret, puheenjohtaja nuorisopsykiatrisen poliklinikan ylilääkäri Leena Varla Työikäiset, puheenjohtaja psykologi Risto Nieminen Ikääntyvät (65 vuotta täyttäneet), aikuispsykiatrisen poliklinikan esimies Raija sirkka. Mielenterveys- ja päihdesuunnitelman tavoitteet asetettiin jokaiselle ikäryhmälle erikseen muodossa: kehittämiskohteet, tavoitteet, keinot, vastuutahot. Työryhmien kokoonpanot ovat liitteessä 14. Hallintohoitaja Terttu Korhonen on ollut suunnittelemassa strategiatyöskentelyä ja väestön tarvekartoitusta. Hän toteutti SWOT-analyysin ja teki vastauksista yhteenvedon. Hallintohoitaja kutsui koolle ensimmäiset ryhmien kokoontumiset ja kertoi tehtäväksi annon. Varsinaisen työryhmätyöskentelyn puheenjohtajat ovat vetäneet itsenäisesti. Kukin työryhmä tuotti seuraavat taulukot: edistävä ja ehkäisevä työ, sairauden hoito ja kuntoutus. Taulukot käsiteltiin, osittain korjattiin ja hyväksyttiin ohjausryhmässä. Ohjausryhmä seurasi strategiatyön etenemistä koko työskentelyn ajan. Hallintohoitaja kokosi Mielenterveys- ja päihdesuunnitelma :n ja kirjoitti siihen tekstiosuuden. Työskentelyn aikataulu on liitteessä 15. Iisalmessa järjestettiin laaja-alainen kuulemistilaisuus, Mielenterveys- ja päihdestrategiaseminaari Tilaisuuteen kutsuttiin Ylä-Savon SOTE alueen päättäjiä, sosiaali- ja terveydenhuollon henkilökuntaa, strategiatyöhön osallistuvia sekä väestöä. Seminaarissa Marja Kesti kertoi, aiemmasta kehitystyöstä Ylä-Savossa. Itä-Suomen Aluehallintoviraston ylitarkastaja Anne Kejonen toi katsauksen päihdeasioista ja Terveyden- ja hyvinvoinnin laitoksen kehittämispäällikkö Esa Nordling kertoi väestön hyvinvointia tukevasta ja edistävästä strategiasta. Terttu Korhonen esitteli yhteenvedon SWOTanalyysin tuloksista. Terveyden- ja hyvinvoinnin laitoksen selkeä ohje strategiatyöhön oli esittää strategiset tavoitteet konkreettisina ja mitattavina. Kehittämistyössä on hyvä edetä askel kerrallaan kohti toimivaa ja väestön tarpeita vastaavaa palvelujärjestelmää. 5 Lasten ja nuorten mielenterveys- ja päihdesuunnitelma 5.1 Taustatietoja Valtakunnan tasolla lastenpsykiatrian vuodeosastohoidon määrä kääntyi laskuun vuoden 2008 jälkeen. Nuorisopsykiatrian erikoisalalla taas nousu on jatkunut koko 2000-luvun. Pohjois-Savon sairaanhoitopiirissä psykiatrista vuodeosastohoitoa saaneiden lasten ja nuorten määrät ovat suuremmat kuin maassamme keskimäärin kaikissa kolmessa ikäryhmissä: 0-12 v, v, v (Kuvio 3). Avohoidossa lastenpsykiatristen potilaiden määrä on vuodesta 2006 lisääntynyt 37 % ja nuorisopsykiatristen potilaiden määrä 68 % (Kuvio 4). Lasten ja nuorisopsykiatrian vuodeosastohoidon potilasmäärät sekä avohoitokäyntien määrät vaihtelevat sairaanhoitopiireittäin. Väestötutkimuksissa on selvinnyt, että noin puolet aikuisiän mielenterveyshäiriöistä on alkanut jo ennen 14 vuoden ikää ja noin kolme neljästä ennen 24 vuoden ikää. Alle 13-vuotiailla yleisimmät diagnoosit olivat käytös- ja tunnehäiriöitä, kun taas vuotiailla nuorilla yleisin diagnoosi oli masennus. (THL 2014) 10
11 Kuvio , ja vuotiaat vuodeosastohoidon potilaat psykiatrisessa erikoissairaanhoidossa tuhatta vastaavan ikäryhmän asukasta kohti sairaanhoitopiireittäin 2013 Kuvio 4. Lastenpsykiatrian ja nuorisopsykiatrian avohoidon potilaat ja käynnit Perheiden ja lasten pahoinvointia kuvastavat myös lastensuojelun avohuollollisten tukitoimien piirissä olevien lasten ja nuorten määrät (Kuvio 5) sekä kodin ulkopuolelle sijoitettujen lasten ja nuorten määrä (Kuvio 6). Kuntayhtymän kuntien sijoittumiset näissä tilastossa vaihtelevat vuosittain ja kunnittain. 11
12 Kuvio 5. Lastensuojelun avohuollollisten tukitoimien piirissä 0-17-vuotiaita vuoden aikana, % vastaavan ikäisestä väestöstä (id:1245) Lastensuojelun avohuollollisten tukitoimien piirissä 0-17-vuotiaita vuoden aikana, % vastaavan ikäisestä väestöstä (THL) (id:1245) Koko maa 6,5 6,7 7,2 7,3 Pohjois-Savo 8,4 8,7 9,2 9,1 Iisalmi 3,4 3,5 5 5,4 Kiuruvesi 3,1 7,2 9,1 5,9 Sonkajärvi 4,5 6,4 5,2 3 Vieremä 4,1 4,3 4,9 6,5 Kuvio 6. Kodin ulkopuolelle sijoitetut 0 17 vuotiaat, % vastaavan ikäisestä väestöstä (id 191) 12
13 Kodin ulkopuolelle sijoitetut 0-17-vuotiaat, % vastaavan ikäisestä väestöstä (id:191) Koko maa 1,3 1,4 1,4 1,4 Pohjois-Savo 1,7 1,7 1,7 1,7 Iisalmi 1,5 1,3 1,5 1,5 Kiuruvesi 0,7 0,7 1,2 1,1 Sonkajärvi 0,8 0,7 1 1 Vieremä 1 0,9 0,9 1,5 5.2 Lasten SWOT-analyysissä useimmin esille nousseet asiat Nykytila: Vahvuutena koettiin tiivis ylisektoriaalinen yhteistyö esimerkiksi koulujen, varhaiskasvatuksen ja perheiden kanssa. Palveluista vahvuuksina mainittiin lastenneuvola, päivähoito ja kouluterveydenhoitajat. Lasten ja muiden perheenjäsenten huomioon ottamiseen perheenjäsenen sairastuessa toivottiin kiinnitettävän enemmän huomiota. Heikkoutena tuli esille perusterveydenhuollon mielenterveyspalvelujen puuttuminen. Tulevaisuus: Mahdollisuuksina tulevaisuudessa nähtiin panostus ennaltaehkäisevään työhön ja vanhemmuuden tukemiseen. Tärkeäksi nähtiin katkaista ongelmien siirtyminen seuraavalle sukupolvelle. Varhainen puuttuminen ja palvelujen integrointi peruspalveluihin nousi usealta taholta esille. Verkostoitumisen ja yhteistyön toivotiin vahvistuvan edelleen julkisten palvelujen ja kolmannen sektorin toimijoiden kesken. Terveyden edistäminen ja hyvinvointityö nähtiin mahdollisuudeksi. Uhkana nähtiin palvelujen kehittämisen väheneminen ja resurssipula. 5.3 Nuorten SWOT-analyysissä useimmin esille nousseet asiat Nykytila: Nuorten kohdalla vahvuuksina nähtiin verkostotyön toimivuus ja hyvä palvelutarjonta. Kouluterveydenhoitajien toiminta ja henkilökunnan osaaminen koettiin positiivisina asioina. Heikkouksina nousivat esille matalan kynnyksen palvelujen/hoidon puuttuminen sekä hoitopolkukuvausten puuttuminen (IMS). Tulevaisuus: Tulevaisuuden mahdollisuuksina nähtiin varhainen ongelmien tunnistaminen ja oikea-aikainen niihin puuttuminen. Tähän liittyen toivottiin kouluille lisää psyykkareita. Koettiin tarvetta palveluista tiedottamiseen eri muodoissaan esimerkiksi erilaisten tapahtumien yhteydessä. 13
14 Verkostoitumisen ja yhteistyömahdollisuuksien edelleen kehittäminen sekä matalan kynnyksen paikkojen olemassaolo mielenterveys- ja päihdetyössä nähtiin tarpeellisena. Kolmannen sektorin toiminta ja mukanaolo on olennaisen tärkeää. Kuntoutumisvaiheessa oleville nuorille toivottiin tuetun asumisen mahdollisuuksia, koska se mahdollistaa itsenäiseen elämään siirtymisen. Nämä asunnot eivät voi olla vanhusten asuintaloissa. Uhkana koettiin resurssipula. Se voi näkyä mm. lääkäreiden ja psykologien rekrytointivaikeutena ja siinä, että voimavarat kohdistuvat enemmän korjaavaan kuin ennaltaehkäisevään ja ennakoivaan työhön. Vastauksissa tuli esille huoli, että tulevaisuudessa palvelujen kehittäminen vähenee, nuoria ja lapsia ei kuulla ja syrjäytyminen lisääntyy. Myös kuntatalouden heikkeneminen on uhka. Nuorten alueesta tuli eniten vastauksia, joka voitaneen tulkita niin, että erityisesti nuoriin kohdistuva toiminta ja sen kehittäminen koettiin erityisen tärkeänä. 5.4 Lasten ja nuorten mielenterveys- ja päihdesuunnitelman tavoitteet Lasten, nuorten ja perheiden palveluja kehitetään toimivaksi kokonaisuudeksi tiiviissä yhteistyössä eri hallinnonalojen ja toimijoiden kanssa. Lasten ja nuorten kehityksen tukeminen, mielenterveyden edistäminen sekä häiriöiden ennaltaehkäisy ja hoito ovat jakamaton kokonaisuus. Painopiste on edistävässä ja ennaltaehkäisevässä toiminnassa sekä perus-, lähi- ja avohoitopalveluissa. Tavoitteena on vahvistaa voimavaroja ja muita ongelmilta suojaavia tekijöitä sekä vähentää riskitekijöitä. Lapsilla ja nuorilla yhteisöllisyys rakentuu kodin lisäksi mm. päivähoidossa, kouluympäristöissä, harrastuksissa ja elinympäristöissä. Lapsen tarvitsema tuki pyritään järjestämään peruspalveluissa. Erityispalvelut tukevat peruspalveluissa työskenteleviä aikuisia lasten ja nuorten arkiympäristöissä kotona, koulussa ja päivähoidossa. Mielenterveys- ja päihdeongelmien siirtyminen sukupolvelta toiselle on tavallista. Tämä tulee tiedostaa. Vanhempien mielenterveys- tai päihdeongelmien vuoksi riskissä olevat lapset ja nuoret tulee tunnistaa ja heidän kasvuaan tukea. Näin ehkäistään ja/tai vähennetään lasten/nuorten alttiutta sairastua psyykkisesti tai ajautua päihteiden ongelmakäyttäjiksi. Erityistä huomiota tulisi myös kiinnittää huumeiden käyttöön liittyvien asenteiden ja mielikuvien muuttamiseen ja riskitietoisuuden lisäämiseen. Uuden sosiaalihuoltolain tavoite on vähentää lastensuojelun asiakasmääriä. Tähän pyritään lisäämällä ehkäiseviä palveluja. Terveyden- ja hyvinvoinnin laitoksen mukaan ehkäisevällä lastensuojelulla tarkoitetaan niitä toimia kunnan perus- ja erityispalveluissa, joilla edistetään ja turvataan lasten kasvua, kehitystä ja hyvinvointia sekä tuetaan vanhemmuutta. Ehkäisevien palvelujen lisäämisen ja lastensuojelutyön oikean resursoinnin tarkoituksena on vähentää raskaiden korjaavien lastensuojelutoimenpiteiden tarvetta. Ehkäisevän lastensuojelun kautta edistetään lasten ja nuorten hyvinvointia seuraamalla ja kehittämällä kasvuolosuhteita sekä lasten ja nuorten palveluita. Näin kaikilla, jotka työskentelevät lasten ja perheiden parissa, on vastuu heidän hyvinvoinnistaan ja tuen tarpeiden mahdollisimman varhaisesta tunnistamisesta Yleisellä tasolla tavoitteena on vahvistaa hyvinvointia edistävää ja ongelmia ehkäisevää toimintaa sekä varhaisen tuen palveluja vähentää eriarvoisuutta ja estää lasten ja nuorten syrjäytymistä kehittää oppilashuollossa sekä yksilöön että kouluyhteisöön kohdentuvaa työtä vahvistaa ehkäisevää lastensuojelua ja vähentää huostaanottoja 14